Katona József

Bánk bán

Dráma öt szakaszban

eKönyv Magyarország

1819

eKönyv Magyarország

http://ekonyv.hu/

ISBN 978-963-317-173-8

SZABADOS KECSKEMÉT MEZŐVÁRASSA

NEMES FŐBÍRÁJA ÉS TANÁCSÁHOZ

Hol hazánk egyik legelső

Vára, ősz Partiscum álla –

Hol Zalán első futása

Győzedelmi halmot ása

Ung-urinknak; hol a hála

Szent helyét adó Gemelső –

Hol keverve nincs be még a

Szentkori

Pásztori

Kún magyar szív- Kedskő-méga!

Te! mely nekem oly sokat osztogatál.

Anyás kebeled, hol a boltozat áll.

Melyben gyenge

Bölcsőm renge –

Te vedd is ez első szülöttemet el!

Arass (noha szűken is) így, ha vetel! –

Gyászos az, mit búja szívvel

Itten egy latorfi mível:

Egy magyar becsűletével

Rogy le két ház drága

Földi boldogsága. –

Isten ójjon szülötthelyem!

Ezt neked szívből szentelem.

Vedd kegyessen a nevével,

Nemes

Főbíró és Tanács